Διεθνής Ομοσπονδία Οργανισμών Δικαιωμάτων Αναπαραγωγής

Η Διεθνής Ομοσπονδία Οργανισμών Δικαιωμάτων Αναπαραγωγής (αγγλ. International Federation of Reproduction Rights Organisations - IFRRO) ξεκίνησε τη λειτουργία της το 1980 με έδρα το Βέλγιο και έκτοτε τάσσεται ενάντια στην παραβίαση των Δικαιωμάτων Πνευματικής Ιδιοκτησίας και μέσα από το έργο του συμβάλλει στην ευαισθητοποίηση του ευρύτερου κοινού για σχετικά ζητήματα. Η IFRRO ιδρύθηκε σύμφωνα με τη Σύμβαση της Βέρνης και τις Παγκόσμιες Συμβάσεις Πνευματικής Ιδιοκτησίας (Berne and Universal Copyright Conventions) και διευθύνεται από το Διοικητικό Συμβούλιο (Board of Directors), το οποίο φροντίζει για την ορθή λειτουργία της.

 Σκοπός της IFRRO είναι να προωθήσει τη συνεργασία μεταξύ των μελών της προκειμένου να ενισχύσει τη συλλογική διαχείριση των δικαιωμάτων αναπαραγωγής σε διεθνές επίπεδο. Για την επίτευξη του σκοπού της η IFRRO έχει θέσει επιμέρους στόχους για την περίοδο που καλύπτεται από το Επιχειρησιακό Πρόγραμμα 2009-12 , οι οποίοι δηλώνονται στην ιστοσελίδα της και είναι οι εξής: Ενίσχυση της ανταλλαγής πληροφοριών και της εκπαίδευσης με στόχο την εδραίωση της φήμης του οργανισμού και την παροχή πραγματικού οφέλους για τα μέλη. Παροχή συστηματικής και προαιρετικής υποστήριξης για τη δημιουργία και την εκκίνηση αποτελεσματικών Οργανισμών Δικαιωμάτων Αναπαραγωγής (RROs) σε όλο τον κόσμο. Διατήρηση του διεθνούς ρόλου εκπροσώπησης της IFRRO σε υψηλό επίπεδο, ανάπτυξη στρατηγικών εταιρικών σχέσεων και συνεργασία με σκοπό τη βελτίωση της κατανόησης του ρόλου και των λειτουργιών των Οργανισμών Δικαιωμάτων Αναπαραγωγής στην προστασία των Πνευματικών Δικαιωμάτων. Διευκόλυνση και παροχή βοήθειας στα μέλη για την ανάπτυξη κατάλληλων επιχειρηματικών μοντέλων και αποτελεσματικών μεθόδων για την μεταφορά των δικαιωμάτων και των αμοιβών μεταξύ των δικαιούχων για ένα μεταβαλλόμενο περιβάλλον. Παροχή μιας οργανωτικής δομής που υπηρετεί το συμφέρον των μελών της IFRRO και των δικαιούχων στον τομέα κείμενου και εικόνας. Διατήρηση μίας διοίκησης με προσωπικό που κατέχει τα προσόντα που απαιτούνται για την εκτέλεση των στόχων του Επιχειρηματικού Σχεδίου της IFRRO και άλλων στόχων που έχει θέσει ο οργανισμός. Οργανισμοί Δικαιωμάτων Αναπαραγωγής, καθώς και οργανισμοί συγγραφέων και εκδοτών, οι οποίοι πληρούν τις προϋποθέσεις συμμετοχής που αναφέρονται στην επίσημη ιστοσελίδα της IFFRO, μπορούν να συμμετάσχουν στο έργο της και να ενταχθούν σε κάποια από τις εξής κατηγορίες μελών : Οργανισμοί Δικαιωμάτων Αναπαραγωγής (RRO Members) Συνεργαζόμενοι Οργανισμοί Δικαιωμάτων Αναπαραγωγής (Associate RRO Members) Προσωρινά Μέλη (Provisional RRO Members) Μέλη Ενώσεων Δημιουργών και Εκδοτών (Creator and Publisher Association Members) Η IFRRO μέσα από τη δράση της συμβάλλει στην ενίσχυση της νόμιμης χρήσης των έργων κειμένου και εικόνας, τα οποία υπόκεινται σε δικαιώματα πνευματικής ιδιοκτησίας και τάσσεται ενάντια στην παραβίαση των συγκεκριμένων δικαιωμάτων. Παράλληλα, υπερασπίζεται το έργο των δημιουργών, εργάζεται για την προώθηση του και αναγνωρίζει το δικαίωμα τους να καθορίσουν τον τρόπο διαχείρισης των πνευματικών δημιουργημάτων τους. Στα πλαίσια των δραστηριοτήτων της IFRRO εντάσσεται και η διοργάνωση σεμιναρίων και εργαστηρίων, τα οποία παρέχουν τη δυνατότητα σε δημιουργούς και εκδότες να έρθουν σε επαφή και να ενημερωθούν για θέματα που αφορούν τον τρόπο χρήσης και εκμετάλλευσης των έργων τους. Επιπλέον, αναπτύσσει και διατηρεί συνεργατικές σχέσεις με οργανισμούς με συναφείς στόχους, προκειμένου να ενισχύσει το έργο της και να προβάλλει σε ένα ευρύτερο κοινό την ανάγκη ύπαρξης Οργανισμών Δικαιωμάτων Αναπαραγωγής και να τονίσει τη σημασία του έργου τους. Connecting Creators With Consumers: How IFRRO Regulates the Global Secondary Rights Market(Αγγλικά) IFRRO—providing access(Αγγλικά) The International Federation of reproduction right organization (IFRRO)(Αγγλικά) ARROW at the IFRRO Annual General Meeting seminar “Providing access to content in a changing environment” Αρχειοθετήθηκε 2011-07-08 στο Wayback Machine.(Αγγλικά) IFRRO Lands in Boston(Αγγλικά) Επίσημη ιστοσελίδα της IFRRO (Αγγλικά)